b'\n_START_ARTICLE_\nToivo Eloranta\n_START_PARAGRAPH_\nToivo Johannes Eloranta (27. toukokuuta 1896 Paimio \xe2\x80\x93 1. toukokuuta 1956 Jamaica, New York, Yhdysvallat) oli suomalainen j\xc3\xa4\xc3\xa4k\xc3\xa4riluutnantti ja rakennusurakoitsija. H\xc3\xa4nen vanhempansa olivat maanviljelij\xc3\xa4 Juho Fredrik Eloranta ja Edla Maria Hauska. H\xc3\xa4net vihittiin ensimm\xc3\xa4isen kerran avioliittoon vuonna 1921 Lisbeth Margaretha Pillin (Pill) kanssa ja h\xc3\xa4nen kuolemansa j\xc3\xa4lkeen vuonna 1961 h\xc3\xa4n avioitui Astrid Winterin kanssa.\n_START_SECTION_\nJ\xc3\xa4\xc3\xa4k\xc3\xa4riaika\n_START_PARAGRAPH_\nT\xc3\xa4m\xc3\xa4 kansakoulun ja Salon maamieskoulun k\xc3\xa4ynyt raisiolainen maanviljelij\xc3\xa4 liittyi vapaaehtoisena Saksassa sotilaskoulutusta antavaan J\xc3\xa4\xc3\xa4k\xc3\xa4ripataljoona 27:\xc3\xa4\xc3\xa4n 3. maaliskuuta 1916 ja sijoitettiin pataljoonan 2. komppaniaan._NEWLINE_H\xc3\xa4n otti osaa taisteluihin ensimm\xc3\xa4isess\xc3\xa4 maailmansodassa Saksan it\xc3\xa4rintamalla Misse-joella, Riianlahden ja Aa-joella. Rintamakomennuksensa j\xc3\xa4lkeen h\xc3\xa4net siirrettiin pataljoonan 1. konekiv\xc3\xa4\xc3\xa4rikomppaniaan 11. hein\xc3\xa4kuuta 1917.\n_START_SECTION_\nSis\xc3\xa4llissodan j\xc3\xa4lkeinen aika\n_START_PARAGRAPH_\nSis\xc3\xa4llissodan j\xc3\xa4lkeen h\xc3\xa4net siirrettiin 18. hein\xc3\xa4kuuta 1918 Karjalan rykmentti n:o 1:een, josta muodostettiin ensin It\xc3\xa4-Suomen jalkav\xc3\xa4kirykmentti n:o 5 ja my\xc3\xb6hemmin Pohjois-Savon rykmentti. H\xc3\xa4n toimi sen 9. ja 17. lokakuuta 1918 alkaen sen 2. komppaniassa joukkueenjohtajana. H\xc3\xa4net siirrettiin 5. helmikuuta 1920 K\xc3\xa4kisalmen l\xc3\xa4\xc3\xa4nin rykmentin I pataljoonaan ja 2. helmikuuta 1921 rykmentin 3. erilliseen konekiv\xc3\xa4\xc3\xa4rikomppaniaan. H\xc3\xa4n erosi armeijasta 4. tammikuuta 1922 ja siirtyi syksyll\xc3\xa4 1922 Yhdysvaltoihin, miss\xc3\xa4 toimi rakennusurakoitsijana New Yorkissa. H\xc3\xa4net on haudattu New Yorkiin.'